Matopo kalvos

Matopo kalvos arba Matobo kalvos – kalnų grandinė Zimbabvėje, į pietus nuo Bulavajo miesto.

Šis akmenuotas kraštas – tai griaučiai kraštovaizdžio, atsiradusio daugiau nei prieš 3300 milijonų metų, kai Žemė dar neturėjo atmosferos. Išsilydžiusių uolienų jūros vėso ir kietėjo, atsirado plyšiai. Ilgus amžius trukusi erozija tuos plyšius išplatino ir sukūrė nepaprastas granitinių Zimbabvės Matopo kalvų formas.

Mistinė Matopo atmosfera darė įtaką bušmėnams (sanams), žmonėms, kurie prieš 20 000–2000 metų buvo užėmę šių kalvų urvus. Dabar uolų sienos ir olos yra gamtinės pirmykščio meno galerijos. Akmens amžiaus pabaigoje bušmenai, naudodami molį sumaišytą su augaliniais riebalais ir karpažolės lateksu, ant granito riedulių piešė gyvūnus, gamtovaizdžius, dvasių pavidalus ir geometrinius galvosūkius. Viename piešinyje pavaizduoti gysloti skrendančio termito sparnai.

Afrikos kalnai
Zimbabvės nacionaliniai parkai
Zimbabvės archeologinės vietos